./data/phi0914/phi00134/phi0914.phi00134.perseus-lat1.xml
Titus Livius (Livy)
Helvio decedenti ex ulteriore Hispania cum praesidio sex milium, dato ab           Ap Claudio praetore, Celtiberi agmine ingenti ad oppidum Iliturgi occurrunt             viginti milia  armatorum fuisse Valerius scribit, duodecim milia ex iis caesa, oppidum       Iliturgi receptum et puberes omnis interfectos   inde ad castra Catonis Helvius pervenit et, quia tuta iam ab hostibus regio       erat, praesidio in ulteriorem Hispaniam remisso Romam est profectus et ob rem       feliciter gestam ovans urbem est ingressus         argenti infecti tulit in aerarium decem quattuor milia pondo septingenta       triginta duo et signati bigatorum septendecim milia viginti tres et Oscensis       argenti undeviginti milia quadringentos undequadraginta;  causa triumphi negandi senatui fuit, quod alieno       auspicio et in aliena provincia pugnasset  ceterum biennio post redierat, cum       provincia successori Q Minucio tradita annum insequentem retentus ibi longo et gravi fuisset morbo             itaque duobus modo mensibus ante Helvius       ovans urbem est ingressus, quam successor eius Q Minucius triumpharet   hic quoque tulit argenti pondo       triginta quattuor milia octingenta et  bigatorum septuaginta tria milia et Oscensis argenti ducenta septuaginta       octo milia